LidanRubinov/Halacha-QA huggingface dataset:
שאלה: שאלות בנושא שמירת נגיעה: אני עושה עבודה על : הפער בין ההלכה לבין איך שהחברה מכוונת את הציבור לשמור אותה. כמה שאלות לי אליכם: 1. מדוע על פי ההלכה קיום יחסים לפני החתונה נחשב חטא ועבירה על ההלכה? 2. כיצד ניתן להגדיר את המושגים : שמירת נגיעה, מקווה ויחסי אישות. על פי ההלכה 3. מהי טבילת הרווקות ומדוע יש כמה דיעות לגביהן? האם היא מותרת? לא מותרת מיותר לציין שאני בחורה חילונית ולכן אינני בקיאה בשאלות האלה. אודה מאוד לעזרתכם.
תשובה: ב"ה, הערה כללית על שאלתך, ההלכה היא לא הצעת מחיר גם לא מצע של מפלגה, והיא ממש לא תלויה בשאלה איך החברה מקבל אותה, אלא היא ענין מוחלט שלא משתנה עם הזמן, מה שמשתנה הן הנסיבות ובהתאם לכך הפוסקים דנים בשאלות חדשות. לשאלותיך, 1. כתוב בתורה "כי יקח איש אישה ובעלה" צריך קודם קנין ויחוד האישה ורק אחר כך מותר ומצוה לקיים יחסים. 2. שמירת נגיעה - אסור לאדם לגעת שום מגע באישה שאינה אשתו. (פרט לאימו או ביתו) 3.אסור לרווקה לטבול, זה גורם למכשול, קיום יחסים לפני החתונה. התורה מיחסת חשיבות למסגרת המשפחתית, וליחסי אישות, זה לא רק חובה והנאה אלא גם קדושה, וקדושה צריכה להיות מסודרת לפי כללי התורה. דני ארגמן
שאלה: ברכת האורח: לכבוד הרב עוזיאל אליהו שליט"א רציתי לשאול א) האם במקרה שאני אוכל בישיבה בה אני לומד אני צריך לברך ברכת האורח אפילו אם ראש הישיבה אומר שלא צריך להגיד? (אני נוהג בד"כ להגיד ברכת האורח כשאני אורח) ב) אם אני אוכל בישיבה מהאוכל שאני קניתי, האם אני צריך לברך ברכת האורח? -אסף
תשובה: א. כדאי להגיד. ב. לא צריך להגיד, אך אם הכסף מההורים, צריך לברך אותם.
שאלה: טסט: לילה טוב, האם יש סגולה להצלחה בטסט של רכב? או תפילה כלשהיא? מראש,
תשובה: לך הסגולה הבדוקה ביותר היא להתאמן יותר ויותר על ידי לקיחת שיעורם נוספים. לימוד הנהיגה הינו טכניקה וצריך להתאמן בה ככל שנדרש וכבר כמעט הוכח שמי שלומד מעט שיעורים הוא נהג הרבה פחות טוב ממי שלמד 40-80 שיעורים. עדיף מכל סגולה להקדיש זמן וממון זה לתרגול נוסף. 3. רשיון נהיגה הוא דבר מסוכן ביותר, וכבר אמר הרב קוק שאם היתה סנהדרין נוהגת בזמן הזה לדעתו היא היתה אוסרת את קיום המכוניות בכלל. צריכה להתפלל שאחרי שתעביר תזכי לנהוג בבטחה וב בבריאות הגוף ובבריאות הנפש עד 120. לראות בנהיגה הזדמנות לשפר את מידת החסד ומידת הוותרנות ושלא תפגעי באף אחד לא אדם ולא בעל חיים ולא רכוש, ושאת ונוסעייך לא יפגעו ויהיו תמיד רגועים בנהיגתך. לנהיגה בטוחה לאורך ימים ושנים דוד לוי 098987548
שאלה: נבטי חמניות אורגניים: נבטי חמניות אורגניים שנמכרים בקופסת פלסטיק סגורה. כיצד מותר להשתמש? מבחינת בדיקת חרקים?
תשובה: לשטוף היטב
שאלה: כשרות עופות: אשמח לקבל רשימה של הכשרויות מהדרין אזורי עליהן ניתן לסמוך. ניסיתי לחייג לטלפון 02-5472941 ולא עונים שם וזה ממש דחוף
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו. להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: מדא,חבר.: יש לי כמה שאלות שממש מפריעות לי: 1. אני בשאיפה להתנדב במד"א. יש עם זה בעיה לבנות דתיות? עם כן איך אני יכולה למנוע אותם? 2.אני ממש רוצה חבר. איך אני יכולה "להיפתר" מהרצון הזה? אני יודעת שהוא לא טוב
תשובה: ב"ה, 1.יכולות להיות בעיות, צריך לא ליצור קשר חברי עם הבנים. 2.להפטר מהרצון של חבר לא תמיד פשוט, כי יש תחושה של בדידות או צורך לתמיכה, אבל צריך לדעת שאם יוצרים את הקשר לפני גיל חתונה, זה יוצר בעיות אחרות, חשוב לחזק את הקשר עם בנות, חברות, לפעמים צריך להתאמץ בכך, "קנה לך חבר". דני ארגמן
שאלה: מקור מאמר: מה המקור לסימן של הצומות ארוך קצר איש אשה וכו
תשובה: זהו פתגם השגור בפי ההמון, אינני מכיר לו מקור. מדובר בסימן ל-6 התעניות: שחור - ט  באב. לבן - יום כיפור. ארוך - י"ז בתמוז. קצר - י  בטבת. הוא - צום גדליה. היא - תענית אסתר.
שאלה: שמו הטוב של אדם: לא תענה בריעך עד שקר. ובכלל לא לפגוע בשמו של האדם. השאלה שלי אם ישנו מידע נכון על האדם שהוא יכול לעשות נזק לאחרים ושהוא עשה בעבר, האם אני יכולה לאמר זאת לאנשים אחרים.
תשובה: ב"ה, באופן עקרוני אדם שעומד להזיק למשהו - צריך להודיע לניזק כדי שישמר, ישנם כמה תנאים בהלכה זו והם מבוארים בספר חפץ חיים. דני ארגמן
שאלה: בחירת שם לבן - דחוף: ילדתי בן בטו בשבט בשעה טובה ואנחנו מתלבטים בבחירת השם לרך הנולד ( נולד 4 2 2015) השמות שחשבנו עליהם : איתן נאור אוריה רועי מה לדעתך השם הכי מתאים והכי נכון לקרוא לרך הנולד רבה מראש
תשובה: עדיף איתן או רועי. איתן פירושו חוזק, והוא אחד מכינויו של אברהם אבינו. השם מתאים במיוחד בתקופה האחרונה, אחרי מבצע "צוק איתן", בו עם ישראל גילה את חוסנו הלאומי. רועי הוא שם שמגיע מהפסוק "ה  רועי לא אחסר". ביטחון בחסד ה  ובהשגחתו עלינו. אפשר גם לקרוא בשני השמות, שכל אחד מהם מייצג צד אחר, שבעזרת ה  כל הצדדים האלו יהיו בילד. שיהיה במזל טוב!
שאלה: ישיבת הסדר: השאלה שלי היא לגבי הנחיצות של המסלול ההסדר,מדוע צריך ללכת לאחר לימוד של 6 שנים בישיבה תיכונית או תיכון דתי לעוד מסלול בן חמש שנים שמתוכו יש שירות מקוצר של שנה וארבע חודשים,האם אי אפשר לשרת שלוש שנים ולאחר מכן עדיין לחיות חיים של תורה? הרי אם אדם לא ממשיך מעבר למסלול הקבוע של 5 שנים,רב גדול ומשפיע לא יצא ממנו אז מה הטעם בכלל במסלול הזה? הרי בזמנים עברו הרוב לא הלכו לישיבות ועדיין חיו חיים של תורה
תשובה: הנושא נידון בתשובות רבות שעניתי על מסלול ישיבות ההסדר, כאן ובאתר מורשת. על כן, אכתוב בקיצור ובראשי פרקים, ואם תרצה להאריך   אאריך באותן נקודות שתבקש: אם המשימה המוטלת עלינו הייתה כדי לאפשר לרבים לחיות חיים של תורה   אפשר שהמסלול לא היה מוצדק  אם המשימה המוטלת עלינו הייתה לגדל רב גדול ומשפיע   אפשר שאכן ישיבת ההסדר הייתה מיועדת לאותה קבוצה קטנה שאכן תזכה להיות כזו. ברם, ישיבות ההסדר הוקמו כדי להצמיח פירמידה שלמה, שהיא חיונית לתורה ולמדינה ישראל כאחד. פירמידה שיש בה גדולי תורה, ויש בה ציבור תורני רחב, שתורתו היא תורת ארץ ישראל, והוא מחבר את מדינת ישראל ואת עולם התורה למערכת סבוכה ועמוקה של קשרים ומימוש. זוהי משימה שהדרך הטובה ביותר לעשות אותו היא שילוב השרות הצבאי בתוך תלמוד התורה, ובניה במסלול של ישיבת ההסדר. אני מבקש להדגיש כי אין אני טוען שבמסלולים אחרים לא נמצא דברים כאלה. אולם כמסלול עיקרי ומרכזי   אני מאמין שמסלול ישיבת ההסדר הוא הנכון ביותר.
שאלה: נשמה בצמחים: חברה טוענת שיש לצמחים נשמה. כיוון שאני צמחונית אז לפעמים יוצא לי להתגרות בה (ממש בצחוק ולגמריי ללא אגרסיה) לגביי החיה האומללה שהרגע אכלה, ולכן החלה גם היא להתגרות בי על שאני "רוצחת" צמחים ושיש מחקרים שמוכיחים שצמחים יכולים לחוש כאב, שיש להם חיים, נשמה, תודעה מסויימת וכל עוד אינני מוצאת מחקר שיוכיח אחרת (שהם אינם חשים כאב) אנחנו אותו הדבר מבחינת ה"רצח". אשמח אם תוכל להבהיר לי איך להסביר לה שגם אם צמחים חשים "כאב" לפי מחקרים מסויימים, זה לא אומר שהם חיים ושיש להם נשמה? ושבת
תשובה: לך נשמה יש רק לבני האדם ברור שמדרגת החיות בין בעלי חיים, שהם נעים והולכים למקומות שונים, גבוהה יותר מאשר מדרגת החיות של הצמחים אשר רק גדלים. גם הנשימה שלהם שונה. בודאי לא אוכל לומר שאין פגיעה בצמח שחותכים אותו, ואף ניתן לראות זאת במקום החתך עד שהוא מתאחה. לכן - אף אחד לא  רוצח  לא בעלי חיים ולא צמחים. לאדם הראשון בגן עדן ניתנה האפשרות וההנחיה לאכול צמחים לפי הצורך לנח ולבניו ניתנה האפשרות לאכול בעלי חיים לאחר הריגתם. אסור לצער בעלי חיים שלא לצורך יש ענין גדול שלא לפגוע בצמחים שלא לצורך דוד לוי 098987548
שאלה: האם לירדנים יש מה ללמד על מוסר ומלחמה?: כב הרב שרלו, אחדשה"ט וערב שבת כמו יתר אזרחי המדינה, אני מביט מהצד כיצד מגיבה ממלכת ירדן לרצח המזוויע בידי דאע"ש בטייס שלה, ושואל האם נוכל ללמוד ממנה על מוסר ומלחמה? אני מספיק מפוכח לדעת שאין ישראל חופשיה לפעול כפי שתוקפים הירדנים ללא ביקורת עולמית של האו"ם ויתר "המצפנים המוסריים" הנוספים בעולם לנוכח המוסר הכפול של מנהיגי העולם נגד ישראל והעם היהודי. ובכ"ז. בהנחה שידיה של ישראל לא היו כבולות, האם לדעת הרב הצורה התקיפה שפועלת ממלכת ירדן נגד ארגון דאע"ש היא מוסרית כחלק מדיני מלחמה (במלחמה כמו במלחמה) או שמא מדובר בפריקת זעם נקמנית גרידא שאין לה משום דרכה של תורה ודבר ה מאומה? בברכת התורה והמצווה, דויד
תשובה: שאלת מוסר המלחמה היא מהשאלות העמוקות ביותר ששיבת ציון והקמת מדינת ישראל מחוללת אותן. אין לנו מסורת של ממש בשאלות אלו, שכן המדינה היהודית האחרונה הוקמה לפני כ 2200 שנים (מדינת החשמונאים), והסוגיות העוסקות במוסר מלחמה לא תועדו עדיין בתורה שבעל פה הכתובה, ועל כן אנחנו עוסקים בסוגיות האלה בזהירות ובעדינות, ומנסים להבין מתוך המקורות ומתוך הדרכים בהם התמודדו עם שאלות אלו   כמה תובנות. על כל זה כתבתי הרבה פעמים, ואפשר לראות בקיצור במאמר זה: הביקורת הבינלאומית והמוסר הכפול הם בוודאי חלק בלתי נפרד מהדיון, אולם לא כל מהותו. הם קשורים לדיון בשל העובדה שאנחנו מתפקדים בתוך מסגרת העולם, ובשל מצוות קידוש השם ומניעת חילולו (אם יש לך כוח, ראה על כך כאן: הם לא כל מהות הדיון בשל העובדה שיש עוד נימוקים לכאן ולכאן. אולם, צריך לזכור יסוד אחד: העקרון המוסרי הראשון של מוסר המלחמה הוא לנצח את הרשע. זה לא רק אינטרס, אלא עיקרון מוסרי, שלעתים אנו שוכחים אותו. אדגיש שוב כי זה העיקרון הראשון, ולא העיקרון היחיד, ולאור הדברים שכתבתי במאמר שלמעלה יש עוד הרבה שיקולים שצריך לשקול. על כן, יש לעשות במלחמה את כל מה שצריך לעשות כנגד דעאש. הדבר אינו מתיר לעשות כל דבר, אלא רק את מה שצריך. קשה כמובן להגדיר זאת, ועוד יותר קשה להגדיר מיהם אלה שאינם נמצאים במעגל הלחימה, אולם צריך להשקיע בכך, כדי שמצד אחד ננהל את המלחמה כדי לנצח בה, ומצד שני לא נהפוך אנחנו בעצמנו לרוצחים.
שאלה: לחם ירקות עלי ים מסעדות ברחובות ביבנה ובאשדוד: קודם כל עצומה! מלאכתכם מלאכת קודש!! 1.בלחם- האם מספיק שכתוב שהוא כשר או שיש להקפיד על כשרות מהודרת, מכיוון שלפי הידוע לי כשזה כשר זה אומר שזה נופה ועבר הפרשת חלה וזה מה שצריך לעשות בלחם. 2. ברשימה הנמצאת באתר של ירקות עליים כתוב שאם קונים מכשרויות אלו יש להשרות בסבון ולשטוף. האם זה חיוב מצד הדין? אם זה מצער את משפחתי עדיין עלי לעשות זאת? ובנוסף, אלו הן הכשרויות היחידות המותרות? אשמח אם הרב יתייחס לשנת השמיטה שמעלה סוגיה נוספת בעניין. 3. ברשימת המסעדות הכשרות לא ראיתי אף מסעדה באיזור רחובות ויבנה, ומעט מאוד באשדוד. אפשר שהרב יאמר לי אם ידוע לו על מסעדות כשרות למהדרין באיזורים אלו שכשרותן טובה? גדולה גדולה.! בקרוב בבית המקדש!
תשובה: עיין ברכיבים הכתובים על שקית לחם. בלחם היום יש כעשרים רכיבים שונים. בחלק מהרכיבים יכולים להיות בעיות כשרות קשות ולכן מומלץ לצרוך לחם ברמת כשרות גבוהה. ע"פ נהלי הרה"ר מותר לשווק ירקות עלים "נקיים מחרקים" עם חרקים בשקית. וזה בתאי שהעלים יעמדו בנלים. למשל ע"פ הנהלים מותר שימצאו בראש חסה 5 חרקים מהסוגים היורדים בשרייה במי סבון ושטיפה תחת ברז מים. ולכן חובה לקיים בקפידה את הוראות השימוש הרשומים ע"ג השקית. אולם אני צריך להדגיש שבמידה ומבצעים את השרייה בשטיפה כדלהן לא אמור להישאר טעם של סבון. לכל ליטר מים (כמות של נטלה מצויה ) מוסיפים חצי כפית סבון כלים(קודם מים ואחר כך סבון כדי שלא יהיה קצף וטעם סבון). מערבבים בעדינות את המים. מפרקים את העלים ומכניסים לתוך מי הסבון למשך 3 דקות. אחר כך שוטפים היטב היטב את העלים תחת זרם מים חזק. בבד"צים וברבניות מסוימות אנו יודעים בדיוק איזה חומרי גלם משתמשים ובאיזה אופן הפיקוח במקום מתבצע. בתנאי שהמקומות הללו עומדים ברשימת המומלצים שלנו הם יופיעו ברשימה
שאלה: חולצה: קנו לי חולצה שמצויר עליה לחמניה עם המבורגר וגבינה. מותר לי ללבושה?
תשובה: וברכת ד  הלכתית מותר, אבל מכיוון שיש כאן השפעה פסיכולוגית על אחרים, נראה שיש בזה טעם לפגם ואין ללבוש חולצה זאת, ובייחוד שמא ילמדו ממך שמותר לעשות כן, וחטאי אחרים יהיו תלויים בך. שבת בברכת התורה והארץ יהודה הלוי עמיחי מכון התורה והארץ
שאלה: עבודת ה : בע"ה האם יתכן שתגיע לעולם נשמה גדולה מאוד אפילו נשמה כללית והיא לא תגיע להיות צדיקה?
תשובה: ב"ה, בודאי יכול להיות, כמו כל כשרון שאדם לא מוציא אותו לפועל, כך מי שיש לו נשמה גדולה ולא בחר את הבחירות הנכונות הוא לא יהיה צדיק באופן אוטומטי. דני ארגמן
שאלה: שרשרת: הייתה לי שרשרת שהיה רשום עליה "יברכך ה וישמרך" והיא נאבדה לי האם זה משהו שהוא לא נורא או שזה אסור?
תשובה: לך השרשרת אבדה, ואני מבין שלא בכוונה. הדברים לא בשליטתך ואין מה לעשות כעת שבוע טוב דוד לוי 098987548
שאלה: פרוביוטיקה ג ארו דופילס המשווקת ע  י אלטמן: בע"ה שלו רב, האם כמוסות הפרוביוטיקה הנ"ל מצריכות הכשר? על פי הצהרת היצרן הרכיבים הם תערובת חיידקים פרוביוטיים, חומצה אסקורבית, מגנזיום סטארט, עמילן תפו"א, והכמוסה צמחית.
תשובה: כתבנו על הנושא הזה הרבה תשובות.
שאלה: לשון הרע: אני תמיד חשבתי שלשון הרע זה כשאומרים משהו שהוא לא נכון על אדם, כלומר כמו שמועה. למה אמת על אדם שהיא אמת לאמיתה מוגדרת בתורה כלשון הרע?
תשובה: טעית ותטוב שזכית ללמוד.
שאלה: תורה שבעל פה: בס ד אני יודע שהתורה שבעל פה עברה ביחד עם התורה שבכתב מהר סיני אבל לא הבנתי כל כך למה יש מחלוקות בתוך התורה שבעל פה אם היא עברה מהשם? אני לא חס וחלילה כופר בתורה אני יודע שזה מתוך הבורות שלי השאלה הזו אך עדין אשמח אם תענה לי עליה כבודו ושאלה שניה היא האם גם הגמרא כלולה בתוך התורה שבעל פה שעברה מהר סיני או שרק המשנה?
תשובה: ב"ה אענה על שאלתך על פי מדרש מעניין שהובא בגמרא (מסכת מנחות דף כט עמוד ב): בשעה שעלה משה למרום (לקבל את התורה), מצאו להקב"ה שיושב וקושר כתרים לאותיות, אמר לפניו: רבש"ע, מי מעכב על ידך? (כלומר מה הצורך בתגים שעל האותיות) אמר לו: אדם אחד יש שעתיד להיות בסוף כמה דורות ועקיבא בן יוסף שמו, שעתיד לדרוש על כל קוץ וקוץ תילין תילין של הלכות. אמר לפניו: רבש"ע, הראהו לי, אמר לו: חזור לאחורך. הלך וישב בסוף שמונה שורות, (בבית המדרש של רבי עקיבא) ולא היה יודע מה הן אומרים, תשש כחו  כיון שהגיע לדבר אחד, אמרו לו תלמידיו: רבי, מנין לך? אמר להן: הלכה למשה מסיני, נתיישבה דעתו. חזר ובא לפני הקב"ה, אמר לפניו: רבונו של עולם, יש לך אדם כזה ואתה נותן תורה על ידי? אמר לו: שתוק, כך עלה במחשבה לפני. אם נעיין מעט במדרש המופלא הזה תעלה קושיה מאוד משמעותית, המדרש מתאר איך משה רבנו, שכזכור קיבל את התורה, מגיע לבית המדרש, למקום שבו נכתבת למעשה התורה שבעל פה, ולא מבין מה הם אומרים, עד שהם מגיעים לקושיה, שהתשובה עליה היא שהיא הלכה למשה מסיני, אבל רגע, מעט לפני כן למדנו שמשה לא יודע מה הם אמרו שם, אז איך יתכן לומר שזו הלכה למשה מסיני? התשובה לכך היא שמשה רבנו קיבל בהר סיני את התורה שבכתב, את חמשת חומשי תורה, ובה טמונים וכתובים כל העקרונות של התורה שבעל פה, והתפקיד של הדורות הבאים הוא להראות ולהוציא אל הפועל את העקרונות שמובאים בתורה שבכתב. לכן אם נדייק ונאמר שמשה רבנו לא קיבל את ה טקסט  של התורה שבעל פה, את השמנה והגמרא, אלא את העקרונות שעל פיהם נכתבה התורה שבעל פה. מתוך כך מובן מדוע יש מחלוקות, כי המהות של התורה שבעל פה היא ביאור העקרונות של התורה שבכתב, ובביאור העקרונות יכולות בהחלט להתפתח מחלוקות. גם אנחנו בדורנו ממשיכים למעשה את בניית התורה שבעל פה, כל ספר שנכתב, כל שיעור שמועבר הוא הקומה הבאה של לימודה שיישומה של התורה שבעל פה. בברכת התורה והארץ, דוד davideign gmail.com
שאלה: מיחם שהניחו עליו תבשיל בשרי: בשבת הנחתתי תבנית אלומיניום שיש שניצלים בפנים על גבי מיחם כדי להתחמם. המיחם עשוי ממתכת והכיסוי שלו עשוי ממתכת באמצע ופלסטיק מסביב ויש בכיסוי כמה חורים שמהם יוצאים אידים. אחרי בערך חצי שעה הורדתי את התבנית עם השניצלים וראיתי שיש רטיבות על גבי הכיסוי של המיחם. א. מה דין המים שבתוך המיחם - האם נהייו בשריים? ב. אם עירו מאותם מים לתוך בקבוקים של תינוק כדי להכין מטרנה, מה דין הבקבוקים? האם עכשיו צריכים הגעלה? ג. מה דין המיחם עצמו? האם הוא בשרי? האם צריך להגעיל?
תשובה: לכתחילה ודאי שאין להניח את השניצלים על המיחם. לבקבוק תעשה עירוי מכלי ראשון, ואת המיחם תמלא במים תרתיח ותתן לו לגלוש מעט. את הכיסוי כדאי להגעיל עם הכלים שמגעילים לפסח
שאלה: שבת במשפחה מחללת: אני ואשתי התחתנו לפני כחצי שנה, ואנו שומרי שבת ומצוות. בתחילת הנישואין נוצרה מחלוקת לגבי השבת. משפחתה של אשתי איננה שומרת שבת ומשפחתי כן. לפני שהתחתנו אשתי הייתה רגילה ללכת לסבתה כדי לעשות שבת יחד עם כל משפחתה המורחבת (הורים, אחים, דודים, בני דודים וכו ). בתחילת הנישואין היינו הולכים רק למשפחה שלי מכיוון שהפריע לי מאוד לקבל חילול שבת במהלך סעודת השבת (שימוש בטלפונים בשולחן שבת, דיבור בטלפון, שימוש במצלמות וכו ). הדבר מאוד הטריד את אשתי ובעצתי היא שוחחה על כך עם אמה. כמובן שאמה הציעה מייד לערוך את השבתות אצלה בבית (מכיוון שבעייתי לבקש מכל המשפחה המורחבת לכבד את השבת) וכך עשינו במשך כל התקופה שבת אצל המשפחה שלי ושבת אצל ההורים שלה (יחד עם המשפחה המצומצמת: הוריה ואחיה) לסירוגין. בשבתות שאנחנו לא עם המשפחה שלה, אמה עדיין הולכת לסבתא. כעת, לאחר שכבר חשבתי שמצאנו פתרון ראוי והולם לבעיה, אשתי טוענת שעדיין מפריע לה שהיא לא עושה שבתות גם עם המשפחה המורחבת יותר ומבקשת ממני בכל זאת לוותר ולספוג את חילול השבת בשולחן השבת. יש לציין כי הדבר מפריע לי מאוד מבחינת פגיעה בכבוד השבת. נשמח לשמוע את עצתך. רון
תשובה: ב"ה, אכן אפשר להבין את התחושה הקשה של חילול השבת, מצד שני אתה לא עושה שום עבירה, ויש כאן ערך חשוב לעשות רצון אשתך, לכן אני חושה שכדאי להתאמץ בדבר, הרי גם כשהולכים למילואים יש חילול שבת של חילם פרטיים, אף אחד לא אוסר עליהם לעשן מחוץ לחדר אוכל, אבל בגלל הערך הגדול של שמירת הביטחון סופגים את זה, כמובן לא מחללים שבת. תנסה כמה חודשים. דני ארגמן
שאלה: שבת במשפחה מחללת: אני ואשתי התחתנו לפני כחצי שנה, ואנו שומרי שבת ומצוות. בתחילת הנישואין נוצרה מחלוקת לגבי השבת. משפחתה של אשתי איננה שומרת שבת ומשפחתי כן. לפני שהתחתנו אשתי הייתה רגילה ללכת לסבתה כדי לעשות שבת יחד עם כל משפחתה המורחבת (הורים, אחים, דודים, בני דודים וכו ). בתחילת הנישואין היינו הולכים רק למשפחה שלי מכיוון שהפריע לי מאוד לקבל חילול שבת במהלך סעודת השבת (שימוש בטלפונים בשולחן שבת, דיבור בטלפון, שימוש במצלמות וכו ). הדבר מאוד הטריד את אשתי ובעצתי היא שוחחה על כך עם אמה. כמובן שאמה הציעה מייד לערוך את השבתות אצלה בבית (מכיוון שבעייתי לבקש מכל המשפחה המורחבת לכבד את השבת) וכך עשינו במשך כל התקופה שבת אצל המשפחה שלי ושבת אצל ההורים שלה (יחד עם המשפחה המצומצמת: הוריה ואחיה) לסירוגין. בשבתות שאנחנו לא עם המשפחה שלה, אמה עדיין הולכת לסבתא. כעת, לאחר שכבר חשבתי שמצאנו פתרון ראוי והולם לבעיה, אשתי טוענת שעדיין מפריע לה שהיא לא עושה שבתות גם עם המשפחה המורחבת יותר ומבקשת ממני בכל זאת לוותר ולספוג את חילול השבת בשולחן השבת. יש לציין כי הדבר מפריע לי מאוד מבחינת פגיעה בכבוד השבת. נשמח לשמוע את עצתך. רון
תשובה: הצעתי היא שתשוחחו על כך באופן מנומק עם המשפחה המורחבת, בנחת ובאהבה, ובע"ה יתקבלו הדברים. אם לא, אינני רואה כיצד אפשר לשבת מול אדם המחלל שבת ולסעוד איתו תוך כדי כך, ולשוחח. הרי לא היינו עושים כן עם אדם מושחת מוסרית, והוא הדין לעובר על אמונת הבריאה ויציאת מצרים, שהיא יסוד התורה המתבטאת בשמירת השבת. את הצורך בתחושת המשפחתיות של אשתך תוכלו למלא בימי החול. בהצלחה
שאלה: שבת במשפחה מחללת: אני ואשתי התחתנו לפני כחצי שנה, ואנו שומרי שבת ומצוות. בתחילת הנישואין נוצרה מחלוקת לגבי השבת. משפחתה של אשתי איננה שומרת שבת ומשפחתי כן. לפני שהתחתנו אשתי הייתה רגילה ללכת לסבתה כדי לעשות שבת יחד עם כל משפחתה המורחבת (הורים, אחים, דודים, בני דודים וכו ). בתחילת הנישואין היינו הולכים רק למשפחה שלי מכיוון שהפריע לי מאוד לקבל חילול שבת במהלך סעודת השבת (שימוש בטלפונים בשולחן שבת, דיבור בטלפון, שימוש במצלמות וכו ). הדבר מאוד הטריד את אשתי ובעצתי היא שוחחה על כך עם אמה. כמובן שאמה הציעה מייד לערוך את השבתות אצלה בבית (מכיוון שבעייתי לבקש מכל המשפחה המורחבת לכבד את השבת) וכך עשינו במשך כל התקופה שבת אצל המשפחה שלי ושבת אצל ההורים שלה (יחד עם המשפחה המצומצמת: הוריה ואחיה) לסירוגין. בשבתות שאנחנו לא עם המשפחה שלה, אמה עדיין הולכת לסבתא. כעת, לאחר שכבר חשבתי שמצאנו פתרון ראוי והולם לבעיה, אשתי טוענת שעדיין מפריע לה שהיא לא עושה שבתות גם עם המשפחה המורחבת יותר ומבקשת ממני בכל זאת לוותר ולספוג את חילול השבת בשולחן השבת. יש לציין כי הדבר מפריע לי מאוד מבחינת פגיעה בכבוד השבת. נשמח לשמוע את עצתך. רון
תשובה: וברכת ד  אני מציע שתעשו אתם את השבת ותזמינו את האנשים לסעודה אצלכם, אבל מראש תגדירו שלא מעשנים ולא מחללים שבת בשלחן שבת. והכל יבוא על מקומו ב בברכת התורה והארץ יהודה הלוי עמיחי מכון התורה והארץ
שאלה: תפילה במטוס-דחוף!!!: הרב אני טס ביום שבת, שעה 1:00. הטיסה היא טיסה בת 15 שעות, הנחיתה לפי השעון המקומי תהיה 7:30 ביום א. מתי עליי להתפלל שחרית ומנחה?
תשובה: אני מקווה שהתשובה אינה מאוחרת מידי. מה הבעיה להתפלל במקום הנחיתה ביום ראשון בבקר? כך אני עושה בטיסות ללוס אנג לס.
שאלה: גיור: רציתי לישאול העים מישהוא שהיה גוי והיתגייר. והיתגייר לפי ההלכה שמר ושומר תורה וימצוות ומעשים טובים.העים הוא יהודי לכול דבר. העים הוא ימשיך לעשות את רצון ה יהיה לא עולם הבא כמו של כול יהודי.אשמח להסבר קטן כבוד הרב.
תשובה: וברכת ד  גר שנתגייר ששומר תורה ומצוות שכרו הרבה מאד, ובייחוד שהיה נכרי ועזב את דת אמו ואביו ובא להסתופף בצלו של הקב"ה הרי שכרו הרבה מאד. ויזכה לחיי העולם הבא כבני ישראל הכשרים. אולם אם חלילה לא מקיים מצוות הגיור יכול להזיק לו, מכיוון שקודם היה נכרי וכעת יהודי ונענש על כך שלא מקיים את המצוות. לסיכום: גר שנתגייר ומקיים מצוות שכרו הרבה מאד. בברכת התורה והארץ יהודה הלוי עמיחי מכון התורה והארץ
שאלה: שכן ומנגל: לאחרונה רכשתי דירה,במקום נוח,קרוב להורים,(גר עם אישתי והילדה) אחרי שרכשתי,שיפצתי והשקעתי,גיליתי שהשכן עושה מנגל בערב שבת. אני שומר שבת,לא אני לא מחלל שבת שאני מריח את העשן שלהם אבל החשיפה לתואבה הזו עושה לי הרגשה רעה מאוד. אינני חרידי,ולא דתי,רק שומר שבת, ומכבה את הפלאפון בשבת, מתפלל מנחה וערבית,ומשתדל לקבוע עיתים לתורה האם לבצע מהלך של שינוי מיקום מגורים כיוון שמפריע המנגול של השכן מפריע בשישי בערב והורס לי את אווירת שבת?
תשובה: ב"ה, לא לעבור, יתכן שהמנגל יפסק מתי שהוא, יתכן שתעבור ושם תהיה מוזיקה רועשת בליל שבת או משהו כזה. אפשר לנסות לדבר איתו, אולי הוא נחמד ויתחשב. דני ארגמן
שאלה: בגדים: יש לי המון חולצות קצרות והשאלה שלי אם לזרוק אותם (הן מאוד יקרות) לתת אותן לגויה או לחילונה מסורתית או לשמור אותן ופשוט ללבוש משהו עם שרוולים ארוכים מתחת שירלי
תשובה: וברכת ד  לשמור וללבוש מתחת בגד עם שרוולים ארוכים. בברכת התורה והארץ יהודה הלוי עמיחי מכון התורה והארץ
שאלה: גיור: רציתי לישאול האם מישהוא שהיה גוי והיתגייר. והיתגייר לפי ההלכה שמר ושומר תורה וימצוות ומעשים טובים.האם הוא יהודי לכול דבר. האם הוא ימשיך לעשות את רצון ה יהיה לו עולם הבא כמו של כול יהודי.אשמח להסבר קטן כבוד הרב.
תשובה: בוודאי. אדם שנולד כגוי אולם הוא מחליט להתגייר ולקבל עליו עול מצוות. לאחר הגיור הוא יהודי לכל דבר. וכל הטוב שהקב"ה הבטיח לעמו יזכה בו גם הגר, הן בעולם הזה והן בעולם הבא. אין הבדל בזה בין יהודי מלדה ליהודי שהתגייר. וחיבה גדולה יש לגרים, שהרי בני אברהם אבינו הם. וזה יחוס בהחלט לא רע.
שאלה: ריצה לנשים: אשמח לדעת האם בחורה (הלבושה בצניעות) יכולה להשתתף במרתון ירושלים? וכן האם יש שוני מהותי בין השתתפות באירוע ריצה לבין ריצה לבד בפארק. ב מעיין
תשובה: אם לבושה בצניעות יכולה להשתתף.
שאלה: לידה: האם לקראת לידה יציאת פקק הרירי -חום אדמדם מטמא וצריך לשמור דיני טהרה?
תשובה: "הפקק הרירי יוצא לעיתים קודם לתחילת תהליך הלידה. אם היה בו מראה דמי הוא אוסר את האישה, ואם היה נקי מדם   האישה מותרת". (ספר איש אשה עמ  119)
שאלה: הלכה: העים עים יש משהוא שאין הלו הכשר כי כניראה לא ביקשו מהרבנות הכשר. ואין הלב גם כלום לא כשר בדקתי. מותר לי לאכול ממנו?
תשובה: וברכת ד  טכנולוגית המזון היום כל כך מורכבת, כך שבדיקה שלך שהיא חצונית איננה יכולה לקבוע את כל הרכיבים של המזון, על כן צריך לתת לאנשי המקצוע את היכולית להכריע כיצד ומה הם כל חומרי העיבוד. ללא הכשר אין לאכול, אפילו שאתה יודע שאין שם דברים שאינם טהורים. בברכת התורה והארץ יהודה הלוי עמיחי מכון התורה והארץ
שאלה: הוספת שם: ב ה קוראים לי אסתר ואני רוצה להוסיף שם חיה
תשובה: וברכת ד  עיקר שינוי השם הוא לאחר שינוי במהות האדם. ועל כן תחילה אדם צריך לשנות את עצמו ולאחר מכן את שמו. בברכת התורה והארץ יהודה הלוי עמיחי מכון התורה והארץ
שאלה: הוראת מסכת אבות בבית ספר חילוני: אני מלמדת פרקי אבות במסגרת שיעור תרבות ישראל בבית ספר חילוני. שמתי לב שהרבה פעמים המסר של הספר הנלמד הוא השאלה ברלוונטיותן של המשניות. יש שם ציון מפורט שרוב המשניות הפותחות את המסכת בעצם מפרטות את 3 הכללים שאומר כל חכם בדורו, כללים שלמד מקודמיו ולדעתו הם הכי חשובים ועליהם העולם עומד. ספר הלימוד מסביר שבכל דור היו 3 דברים אחרים חשובים, והסיבה לכך שתורת ישראל שרדה ככ הרבה שנים, היא היכולת שלה לשנות את עצמה ולהתאים את עצמה לדור הנוכחי ולא להישאר תרבות מיושנת פאגנית. מכיוון שאת הספר בין השאר כתבו גם רפורמים, יש בי מן החשש שאחטא לאמת. אני מרגישה שללמד את זה, זה כמו ללכת על ביצים. לצערי, חלק מהמסר בספר הלימוד הוא שישנן משניות שכיום הן כבר לא רלוונטיות ח"ו. על התלמידים לחשוב ולומר מה לדעתם רלוונטי, מה לא ולמה. אני לא פותחת כזאת שאלה בכיתה בכלל כי ברור לי שהכל רלוונטי. השאלה היא: מדוע באמת כל דור כתב 3 דברים חשובים אחרים? האם אכן זה השתנה לפי צורך הדור או שהיו סיבות אחרות? מה אם כן 3 הכללים של דורנו? האם אכן על כל אדם לנסח לעצמו 3 עקרונות או. מה.? מה הרעיון של הבאת שלושה כללים שונים בכל משנה כאילו הם הכי חשובים? למה אין 3 וזהו? מקווה שהצלחתי להסביר את עצמי. ברצוני ללמד מסכת אבות בצורה שתוציא אותי ידי חובת דרישות בית הספר ומאידך לא תפגע בכבוד התורה ולהפך תגדיל תורה ותאדיר ותביא את הילדים להסתקרן לחקור את האמת הטהורה שבמסכת האבות. אני תוהה כיצד לעשות זאת, מתפללת על כך המון אך לא ככ מצאת את הדרך.
תשובה: ראשית, יישר כוח על המקום בו את נמצאת, ועל חשיבות הדברים שאת עושה. באופן עקרוני, יש להבחין בין עובדות ובין הפרשנות שלהן. העובדות הן שמסכת ברכות מצטטת בתחילתה חכמים שונים, ובשמם מביאה שלושה דברים בערך. מכאן ואילך, הכל פרשנות. יש שיאמרו שאלה הדברים החשובים ביותר שחכמים אלה אמרו  יש שיאמרו כי אלה הדברים המפורסמים ביותר  יש שיאמרו שאלה דברים הנוגעים לנושא מסוים בלבד, כגון לבתי הדין או להמשכיות המסורת וכדו. משעה שברור לנו כי כל הצעה שאנו אומרים היא הצעה, ואין אנו יודעים לאמתו של דבר מה מסכת אבות מבטאת   ניתן להרחיב את יריעות הפרשנות. האמירה כי היהדות מצאה את הדרך להיות רלוונטית בכל דור ודור יכולה להיות שיא האמונה ויכולה להיות שיא הרפורמיות. השאלה היא למה מתכוונים במשפט זה. אולם לזה אין קשר לשאלה מדוע כל דור כתב שלושה דברים חשובים אחרים. גם אם הם היו באותו דור   סביר להניח שהיינו מוצאים את אותו הגיוון בדעות, כפי שמצאנו לאורך כל ימי ח, וכפי שאנו מוצאים מימיהם עד ימינו (שאלי את עצמך אם היום היית פונה לרבנים שאת מכירה, ומבקשת מהם לכתוב מהם שלוש הדברים שהם רוצים לומר לציבור   האם לא סביר להניח שהיית מקבלת תשובות מגוונות באותה רמת גיוון של מסכת אבות). אני מציע אפוא כי בשל העובדה שכלל לא ברור לנו מה הביא לבחירה זו של שלוש הדברים   תציגי בפני התלמידים את השאלה, תוך הטמעת העובדה שכל תשובה שניתנת לשאלה זו היא השערה בלבד. כך לא תיכנסי למלכודות, ובמקביל   תוכלי להשקיע את הרוב המוחלט של הזמן בלימוד ההדרכות החכמות כל כך של ח, בכל אחת מהמשניות, שהן העיקר הגדול של לימוד תורה.